internet vaartha 197 Views
న్యూఢిల్లీ : పార్టిసిపేటరీనోట్స్‌ (పినోట్స్‌) పెట్టుబడులు ఫిబ్రవరి నెలాఖరు నాటికి భారత్‌ మార్కెట్లకు 18 నెలల కనిష్టస్థాయిలో వచ్చాయని. కేవలం 2.18 లక్షల కోట్లు మాత్రమే అందినట్లు ఇన్వెస్టర్ల అంచనా. పినోట్స్‌ ఎక్కువగా సిరసింపదలు, కుబేరులుగా ఉన్నవారు హెడ్జ్‌ఫండ్స్‌ ఇతర విదేశీ సంస్థలు ఇన్వెస్టర్లను భారతీయ మార్కెట్లలో పెట్టుబడులు పెట్టేందుకు విదేశీ పోర్టుఫోలియో ఇన్వెస్టర్లు ద్వారా ఈ పెట్టుబడులు పెట్టేందుకు అనుమతి స్తారు. దీనివల్ల సమయం, ఖర్చు ఆదా అవు తుంది. అదేసమయంలో నల్లధనాన్ని వైట్‌గా మార్చుకునేందుకు సైతం ఈమార్గం ఉపకరి స్తోందన్న అభియోగాలున్నాయి. సెబి గణాం కాలను చూస్తే పినోట్స్‌ పెట్టుబడులు భారత్‌ మార్కెట్లలో అంటే ఈక్విటీ డెట్‌ డెరివేటివ్స్‌ మూడుమార్కెట్లలో కూడా అక్టోబరు నుంచి తగ్గుతున్నాయి. మొత్తంగా 2,17,740 కోట్లకు తగ్గింది. అంతకుముందునెలలో 2,31,317 కోట్లనుంచి తగ్గుముఖం పట్టాయి. ఇక పినోట్స్‌ పెట్టుబడులు భారత్‌ మార్కెట్లలో 2.58 లక్షలు గా ఉన్నాయి. అక్టోబరునుంచి చూస్తే 2.58 లక్షలు, నవంబరులో 2.54 లక్షలు, డిసెంబరులో 2.35 లక్షలు, జనవరిలో 2,31 లక్షల కోట్లుగా ఉన్నాయి సెప్టెంబరులో చూస్తే 2.54 లక్షల కోట్ల రూపాయల పెట్టుబడులు అందాయి. మొత్తం పి.నోట్‌ పెట్టుబడుల్లో ఈక్విటామార్కెట్లకు 1.32 లక్షలకోట్లు ఫిబ్రవరి చివరినాటికి అందాయి. మిగిలిన మొత్తం డెట్‌, డెరివేటివ్స్‌ మార్కెట్లలో పెట్టుబడులు వచ్చాయి. జనవరి గణాంకాలను పరిశీలిస్తే 2014 ఆగస్టు కనిష్టస్థాయిని నమోదుచేసినట్లు నిపుణుల అంచనా. ఆనెలలో చూస్తే పెట్టుబడులు కేవలం 2.11లక్షల కోట్లు మాత్రమే వచ్చాయి. ఇక విదేశీ సంస్థాగత పెట్టు బడులు పినోట్స్‌ నుంచి వచ్చినవాటిలో 10.7శాతం పెరిగాయి. జనవరిలో 10.5నుంచి ఫిబ్రవరిలో 10.7 శాతం పెరిగినట్లు తేలింది. ఇదిలా ఉంటే బెంచ్‌మార్క్‌ సెన్సెక్స్‌ ఇదే సమయంలో 7.5శాతం క్షీణించింది.